

**Kraftig controller til vindmøller**

Controlleren Axiocontrol AXC 3050 fra Phoenix Contact giver optimale betingelser for anvendelse inden for vindindustri. Takket være den høje hastighed kan komplekse kontrolopgaver behandles sikkert. Funktioner som hurtige tællere og event tasks er integreret direkte i controlleren. De muliggør korte svartider uden anvendelse af specielle I/O moduler som tællerkort. Det robuste hus overholder EMC specifikationer og er særligt egnet til anvendelse i vindmøller og fungerer endda i det udfordrende miljø i en offshore vindmøllepark.

For at etablere lokale stationer, for eksempel i hubben eller nacellen, kan modulerne fra Axioline F I/O-systemet tilsluttes til den modulære controller i henhold til krav. AXC 3050 kan nemt tilsluttes til eksisterende netværk via tre Ethernet interfaces og udvides med flere distribuerede I/O moduler. Brugeren kan vælge mellem Profinet, TCP/IP, UDP eller Modbus/TCP. AXC 3050 er både en Profinet controller (master) eller Profinet I/O enhed. En USB port kan bruges til logning af data eller direkte til opdatering af styringsprogrammet. I forbindelse med spændingsfejl kan kontroldatadata automatisk gemmes på et flashkort.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.